
Към проект на Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на бюджета на Община Бургас, приета с решение на Общински съвет – Бургас по т. 9, Протокол № 28/ 29.10.2013 г.


1. Причините, които налагат приемането на Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на бюджета на Община Бургас, приета с решение на Общински съвет – Бургас по т. 9, Протокол № 28/ 29.10.2013 г. са във връзка с направени изменения в Закона за публични финанси, обнародвани в ДВ бр.43/07.06.2016г.

2. Цели, които се поставят:

Предлаганият проект на Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Бургас, приета с решение на Общински съвет – Бургас по т. 9, Протокол № 28/ 29.10.2013 г., има за цел спазване на принципите за управление на публичните средства, спазване на бюджетната дисциплина и съответствие на местната подзаконовата нормативна уредба с изискванията на Закона за публичните финанси.

3. Финансови и други средства, необходими за прилагането на новата уредба:

Предвидените изменения и допълнения на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Бургас, приета с решение на Общински съвет – Бургас по т. 9, Протокол № 28/ 29.10.2013 г. не изискват финансови средства.

4. Очаквани резултати от прилагането, включително финансовите, ако има такива:
С приемането на промени на действащата към момента Наредба, местната подзаконовата нормативна уредба ще бъде приведена в съответствие с разпоредбите на нормативния акт от по–висока степен. Ще се постигне привеждане на бюджетната позиция на Община Бургас в рамките на изискванията на националните фискални правила.
С промените се очаква да се постигне по-голяма публичност и прозрачност при осъществяване на бюджетната процедура, както и разширяване на възможностите за участие на общността при обсъждането на бюджетната политика на община Бургас. 
  
5. Анализ за съответствие с правото на Европейския съюз:

Настоящите изменения и допълнения на Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на бюджета на Община Бургас са в съответствие с европейското  законодателство – Директива 2011/85/ЕС на Съвета от 8 ноември 2011 г. относно изискванията за бюджетните рамки на държавите членки (ОВ, L 306/41 от 23 ноември 2011 г.).
